ਹਰੀਨੀ ਜੀਵਿਤਾ
ਹਰੀਨੀ ਜੀਵਿਤਾ (ਤਮਿਲ਼: ஹரிணி ஜீவிதா ; ਜਨਮ 16 ਜਨਵਰੀ 1995) ਇੱਕ ਡਾਂਸਰ, ਸਾਹਿਤ ਦੀ ਬੀ.ਏ., ਕੋਰੀਓਗ੍ਰਾਫਰ ਅਤੇ ਇੱਕ ਭਾਰਤੀ ਕਲਾਸੀਕਲ ਡਾਂਸਰ ਹੈ। ਸ਼੍ਰੀਦੇਵੀ ਨ੍ਰਿਥਿਆਲਿਆ ਦੀ ਸ਼੍ਰੀਮਤੀ ਸ਼ੀਲਾ ਉਨੀਕ੍ਰਿਸ਼ਨਨ ਦੀ ਸ਼ਾਗਿਰਦ ਜੀਵਿਤਾ ਨੇ ਭਰਤਨਾਟਿਅਮ ਦੀ ਮੇਲਾਤੂਰ ਸ਼ੈਲੀ ਵਿੱਚ ਛੇ ਸਾਲ ਦੀ ਛੋਟੀ ਉਮਰ ਤੋਂ ਹੀ ਨ੍ਰਿਤ ਕਰਨਾ ਸ਼ੁਰੂ ਕਰ ਦਿੱਤਾ ਸੀ। ਆਲੋਚਕਾਂ ਅਤੇ ਸਹਿਯੋਗੀ ਲੋਕਾਂ ਨੇ ਉਸ ਦੇ ਕੰਮ ਵਿੱਚ ਡੂੰਘਾਈ, ਜਨੂੰਨ ਅਤੇ ਸੁਭਾਵਕਤਾ ਲਿਆਉਣ ਲਈ ਉਸ ਦੀ ਪ੍ਰਸ਼ੰਸਾ ਕੀਤੀ। ਹਰੀਨੀ ਜੀਵਿਤਾ ਇੱਕ ਡਾਂਸਰ ਹੈ ਜਿਸ ਨੂੰ 2009 ਵਿੱਚ ਨੈਸ਼ਨਲ ਬਾਲ ਭਵਨ ਤੋਂ ਬਾਲ ਸ਼੍ਰੀ ਦਾ ਖਿਤਾਬ ਦਿੱਤਾ ਗਿਆ ਹੈ। ਉਸਨੇ ਭਾਰਤ ਦੇ ਵੱਡੇ ਤਿਉਹਾਰਾਂ ਵਿੱਚ ਪ੍ਰਦਰਸ਼ਨ ਕੀਤਾ ਹੈ ਅਤੇ ਉਹ ਦੁਨੀਆ ਦੀਆਂ ਕਈ ਸਭਿਆਚਾਰਕ ਰਾਜਧਾਨੀਆਂ ਵਿੱਚ ਆਪਣੀ ਪ੍ਰਤਿਭਾ ਦਿਖਾ ਚੁੱਕੀ ਹੈ।